ด้วยความที่เห็นชาวโซเชียลแชร์รูปสเต๊กถาดกันสนั่นหวั่นไหว ทนความหิวไม่ไหวเลยต้องบุกมาโดนเองถึงที่ ร้าน Urban Street ตั้งอยู่ที่ลาดพร้าว 101 เยื้องแยก 35 และ 37 มีที่จอดรถฝั่งตรงข้ามสะดวกสบายไม่ต้องไม่จอดข้างทางให้ตำรวจล็อคล้อ ถ้ามา BTS แนะนำให้ลงสถานีหมอชิตแล้วต่อแท็กซี่ตรงมาเส้นลาดพร้าวเลย ร้านอยู่ติดถนนใหญ่หาไม่ยาก
	มาถึงร้านช่วงเวลาร้านเปิดเลยได้คุยกับเจ้าของร้านชื่อพี่แซมนิดหน่อย พี่แซมเล่าว่าร้านนี้เริ่มมาจากสมัยที่พี่เค้าทำงานที่ร้าน Wine I Love You แล้วรู้สึกว่าอยากจะออกมาทำอะไรเอง เปิดร้านเชิงๆ street food ไม่ต้อง formal ไม่ต้องหรูหรามาก ที่สำคัญราคาต้องเข้าถึงได้ ทางร้านก็ตกแต่งแนวสตรีทหน่อย มีอิฐ โต๊ะไม้ ให้ความรู้สึกเป็นกันเอง ลูกค้าที่มาจะได้ทานอาหารด้วยบรรยากาศสบายๆ
	เริ่มมื้ออาหารด้วยเมนูไฮไลท์ของที่นี่ ตั้งใจมาที่นี่เพื่อสิ่งนี้ สเต๊กถาดปราบเซียน (599 บาท) บอกเลยว่าจานใหญ่สุดๆ ทั้งหมูคุโรบุตะ เนื้อสันนอก ไก่พริกไทยดำ เบอร์เกอร์ไก่ ฟิชแอนด์ชิพ และทีเด็ดอย่างซี่โครงหมูบาร์บีคิว รวมเมนูปราบเซียนจริงๆ ทานไม่หมดทางร้านมีบริการห่อกลับให้ไปทานทีบ้านต่อได้ หรือถ้าเบอร์เกอร์ในสเต๊กถาดไม่จุใจ ลองเมนูนี้เลย มอนสเตอร์ดับเบิ้ลเบอร์เกอร์ (หมู 139 บาท/เนื้อ 179 บาท) งานเนื้อ งานชีสสองชั้นก็มา เอาให้ฟินกันไปข้าง ต่อด้วยเมนูเส้นอย่าง พาสต้าแซลมอนครีมโรเซ่ (139 บาท) เป็นเมนูซอสครีมที่ไม่เลี่ยนเลย เห็นพี่แซมเจ้าของร้านบอกว่าในซอสครีมมีส่วนผสมของซอสมะเขือเทศตัดรสด้วย รสชาติใช้ได้เลย
	เมนูอาหารของร้านนี้รับประกันความใหญ่ ปริมาณเน้นๆ ไม่ต้องกลัวว่าจะไม่อิ่ม วัตถุดิบก็เข้าวันต่อวัน ไม่ต้องห่วงเรื่องความไม่สดเลย ถ้าใครอยากจัดหนักจัดเต็มแต่กลัวอ้วน ก็อย่าลืมพกตัวช่วยอย่างอาหารเสริมดักไขมันอย่าง Elsy - BL ทานหนึ่งเม็ดก่อนอาหารมื้อหนัก เพราะมีส่วนผสมช่วยเบิร์นอย่างพริกไทยดำ แถมช่วยกรองไขมันให้คุณได้อีกด้วย แค่นี้ก็ไม่ต้องแคร์แคลอรี่มากเหมือนเคยแล้วล่ะ